钦定古今图书集成/历象汇编/历法典/第087卷 > 《新法历书三》 > 大小圈度相应表
## 钦定古今图书集成/历象汇编/历法典/第087卷 > 《新法历书三》 > 大小圈度相应表

用表法，或以里数推经度，或以经度反求里数，如从
顺天府一直东去至鸭绿江，为二千二百里；或一直
西去至宁夏，其里等。盖东西路皆与赤道平行，相距
俱四十度。因表中查四十度之纬，得小圈一度，为大
圈之四十五分五十八秒。应里数二百零七里，为二
千二百所。除得二处各距顺天府十度三十七分，以
之较顺天府总经度，东加西减，即得二处各经度。若
以经度求里数，法于球上子午圈对二处之纬，得同
度即转球。识二处赤道上距，即经度也。经已定，随用
表中相应之纬分秒，以推彼此相距之里，如成都府
与杭州府，皆距赤道北三十度，试以杭州居子午圈，
渐转球，使成都亦居子午圈，得赤道“中弧，约一十五
度。今二纬各三十度，应五十一分五十七秒。”乃以此
数与十五度相乘，得十五小度之分秒，而以一平度
相应之里求比，得二处直相距之里，为三千五百六
里有奇。凡南北小圈俱仿此。〈以上原本卷四〉

浑天仪制度

仪中诸圈，宜合天上相应之圈，而相合必有定处，大
小皆如法，乃始成一浑仪也。但前以所分之仪平与
不平，定图大小之异，今则不然，而以能合一器，各不
失乎应天之理者为则。因有三圈，内外相等，为赤道
及两过极圈。又有二圈，内等而外异，为子午及地平
圈。又二圈外等而内异，为太阴本圈及过罗计以从
“黄极之小圈”，馀则各不等，各依本仪大小定度焉。

制内外等圈

论“过极”圈为浑仪之脊骨，须先从此圈制起，而诸圈
依之可定。任用银或铜制二圈为匾形，各厚约半分。
〈此就径过六七寸者论耳其馀以仪大小为度后仿此〉阔约二分。〈以其上能刻度与字为则〉
大小任意。两面磨之使光。复如法圈之，安于铜板上。
〈小焊焊住〉以求中心，随用规器齐其内外之周边，并于面
上作圈线，以别度与字之间处，必于刻度处缩之，刻
字处宽之，乃度居外而字居内也。其度数每面为三
百六十，至五线稍引长至十，其线径过圈面，而字乃
识度之数者。从正对之二处起，至九十度，于正对之
二处止。乃初界为赤道交二圈之限，末界其二圈自
相交之点，因以定南北极焉。须各圈以两面度及字
彼此准对，而两圈尤以诸面皆等为务。〈诸圈当磨之使光乃复齐
之使平刻度等皆仿此〉圈制矣。必以十字直角交之，使合法。于
止数正对之界圈，各开小方孔，其孔较圈面有半，一
内一外，若公母笋者然。乃用铜成二圆条，厚分半，馀
长五六分。一大端开十字方孔，以受二圈之交点；一
小端不令开孔少锐之便入子午圈以当仪枢。复于
二圈各起数正对之界与赤道圈，如前法，各开半孔
直角相交，以为总合之处。如图甲乙为二圈相交之
地，加丙丁各条，利其坚，且当天枢，故向内开孔以受
仪枢，向外小锐以入子午。圈中为南北极，戊己庚辛
皆圈腰之孔，皆距极等，乃所以受赤道圈者。盖二圈
既交，必少制之使不紧，便于入赤道圈矣。“随从二圈